Ministru kabineta rīkojuma projekta „Par valsts nekustamā īpašuma „Ainažu ostas laukums”, Ainažos, Salacgrīvas novadā, nodošanu Salacgrīvas novada pašvaldības īpašumā”sākotnējās ietekmes novērtējuma ziņojums (anotācija)

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Rīkojuma projekts izstrādāts saskaņā ar Publiskas personas mantas atsavināšanas likuma 42.panta pirmo daļu, 43.pantu  |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma „Ainažu ostas laukums”, Ainažos, Salacgrīvas novadā, nodošanu Salacgrīvas novada pašvaldības īpašumā”(turpmāk – rīkojuma projekts) sagatavots, ņemot vērā Salacgrīvas novada domes 2015.gada 20.maija lēmumu Nr.186 „Par nekustamā īpašuma „Ainažu ostas laukums”, Ainažos pārņemšanu pašvaldības īpašumā” (prot.Nr.7, 16.§). Ar rīkojuma projektu paredzēts bez atlīdzības nodot Salacgrīvas novada pašvaldības īpašumā Satiksmes ministrijas valdījumā esošu valsts nekustamo īpašumu „Ainažu ostas laukums”, Ainažos, Salacgrīvas novadā, kadastra Nr.6605 002 0023 (turpmāk saukts arī – Nekustamais īpašums), kas sastāv no:1.1. apbūvētas zemes vienības (zemes vienības kadastra apzīmējums 6605 002 0023) 5.1570 ha platībā;1.2. apbūvētas zemes vienības (zemes vienības kadastra apzīmējums 6605 002 0033) 2.0937 ha platībā; 1.3. ar zemes vienību (kadastra apzīmējums 6605 002 0023) saistītas būves - mola (būves kadastra apzīmējums 6605 002 0023 005);1.4. ar zemes vienību (kadastra apzīmējums 6605 002 0033) saistītām būvēm – spīķera mūra pamatiem un sienu daļas (būves kadastra apzīmējums 6605 002 0033 004) un dzelzceļa klātnes (būves kadastra apzīmējums 6605 002 0033 006).Nekustamais īpašums reģistrēts Limbažu rajona tiesas zemesgrāmatu nodaļā, Ainažu pilsētas zemesgrāmatas nodalījumā Nr.176 uz valsts vārda Satiksmes ministrijas personā. Rīkojuma projektā minētās ar valsts zemi saistītas būves nav reģistrētas kā patstāvīgi īpašuma objekti. Minētās būves ir reģistrētas Nekustamā īpašuma Valsts kadastra informācijas sistēmā Nekustamā īpašuma ( kadastra Nr.6605 002 0023) sastāvā un ir atspoguļotas Satiksmes ministrijas grāmatvedības uzskaitē.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2015.gada 1.janvāri noteikta EUR 608492.Nekustamā īpašuma sastāvā esošajām zemes vienībām noteikts lietošanas mērķis 1103 – dzelzceļa staciju, autoostu, civilo lidostu un upju ostu apbūve.Uz zemes vienības ar kadastra apzīmējumu 6695 002 0023 atrodas valstij piekritīga būve – mols (kadastra apzīmējums 6605 002 0023 005) un zemes vienībai noteikti sekojoši apgrūtinājumi :- Baltijas jūras un Rīgas jūras līča krasta kāpu vides un dabas resursu aizsardzības aizsargjoslu teritorija – 5.1500 ha platībā;- tauvas joslas teritorija gar upi – 0.2000 ha platībā.Uz zemes vienības ar kadastra apzīmējumu 6695 002 0033 atrodas valstij piekritīgas būves – spīķera mūra pamati un sienu daļa (kadastra apzīmējums 6605 002 0033 004) un dzelzceļa klātne (kadastra apzīmējums 6605 002 0033 006) - un zemes vienībai noteikts sekojošs apgrūtinājums :- Baltijas jūras un Rīgas jūras līča krasta kāpu vides un dabas resursu aizsardzības aizsargjoslu teritorija – 2.0937 ha platībā.Nekustamais īpašums nav nepieciešams Satiksmes ministrijas tiešo funkciju veikšanai. Ministru kabinets 2015.gada 9.septembrī ir izdevis rīkojumu Nr. 539 “Par zemes reformas pabeigšanu Salacgrīvas novada Ainažu pilsētā”. Salacgrīvas novada dome ar 2015.gada 20.maija lēmumu (prot.Nr.7, 16.§) nolēmusi pārņemt pašvaldības īpašumā Nekustamo īpašumu tā izmantošanai likuma “Par pašvaldībām” 15.panta pirmās daļas 2.punktā noteiktajai funkcijai – gādāt par savas administratīvās teritorijas labiekārtošanu un sanitāro tīrību (parku, skvēru un zaļo zonu ierīkošana un uzturēšana).Līdz ar to ir iespējams nodot Nekustamo īpašumu Salacgrīvas novada pašvaldības īpašumā bez atlīdzības likuma “Par pašvaldībām” 15.panta pirmās daļas 2.punktā noteikto autonomo funkciju izpildei. Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā, un Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādas atvasinātas publiskas personas funkcijas veikšanai nekustamais īpašums tiek nodots, kā arī paredz nosacījumu, ka gadījumā, ja nodotais nekustamais īpašums vairs netiek izmantots atvasinātas publiskas personas funkciju veikšanai, atvasināta publiska persona šo īpašumu bez atlīdzības nodod valstij. Atbilstoši likuma “Par atjaunotā Latvijas Republikas 1937.gada [Civillikuma](http://likumi.lv/ta/id/225418-civillikums) ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturtajai daļai ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši [Civillikuma](http://likumi.lv/ta/id/225418-civillikums) [968.pantam](http://likumi.lv/ta/id/225418-civillikums#p968). Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu. Kā nosaka Publiskas personas mantas atsavināšanas likuma 5.panta pirmā daļa un 43. pants, atļauju atsavināt valsts nekustamo īpašumu dod Ministru kabinets.Rīkojuma projekta mērķis ir atļaut Satiksmes ministrijai nodot nekustamo īpašumu bez atlīdzības Salacgrīvas novada pašvaldības īpašumā.Projekts attiecas uz transporta un sakaru politikas jomu. |
| 3. | Projekta izstrādē iesaistītās institūcijas  | Salacgrīvas novada dome un Satiksmes ministrija. |
| 4. | Cita informācija | Atbilstoši MK 2014.gada 26.augusta sēdes protokollēmuma Nr.45 45.§ 13.1.apakšpunktam normatīvā akta projektu izstrādā un par tā tālāku virzību ir atbildīga tā ministrija vai institūcija, kuras kompetencē ir attiecīgais normatīvais akts. Savukārt atbilstoši 13.2.apakšpunktam gadījumā, ja normatīvā akta projekta iniciatora kompetencē nav attiecīgais normatīvais akts, tas informē atbildīgo ministriju par nepieciešamā normatīvā akta projekta izstrādi; turpmākā normatīvā akta projekta izstrāde un virzība tiek nodrošināta, iniciatoram sadarbojoties ar atbildīgo ministriju; gadījumi, kad atbildīgā ministrija konceptuāli neatbalsta citas ministrijas priekšlikumus par nepieciešamajiem grozījumiem tās atbildībā esošajā normatīvajā aktā, izskatāmi Valsts sekretāru sanāksmē.Ievērojot minēto, uzskatām, ka jautājums par Aizsargjoslu likuma grozījumiem nav risināms šī rīkojuma projekta ietvaros, bet prasa rūpīgāku izvērtēšanu. Vēršam uzmanību, ka valsts nekustamo īpašumu atsavināšanu krasta kāpu aizsargjoslā ierobežo ne tikai Aizsargjoslu likuma 36.panta trešās daļas 1.punkts, bet daudzviet arī Meža likuma 44.panta ceturtā daļa, kā arī, iespējams, citi normatīvie akti. Tādējādi pirms lēmuma par normatīvo aktu grozījumu nepieciešamību ir nepieciešama rūpīga situācijas analīze.Ministru kabineta 2006.gada 9.maija rīkojuma Nr.319 “Par Valsts nekustamā īpašuma vienotas pārvaldīšanas un apsaimniekošanas koncepciju” 9.1.apakšpunktā noteikts uzdevums Finanšu ministrijai sadarbībā ar citām ministrijām un valsts institū­cijām, kuru valdījumā ir valsts nekustamie īpašumi, reizi gadā (līdz 1.maijam) iesniegt noteiktā kārtībā Ministru kabinetā informatīvo ziņojumu par koncepcijas īstenošanas gaitu. Sekojoši, ja Finanšu ministrija un VAS “Valsts nekustamie īpašumi” konstatē zināmas problēmas valsts nekustamo īpašumu, kuriem likumos noteikti atsavināšanas ierobežojumi vai aizliegumi, pārvaldīšanas procesā (piemēram valsts nekustamos īpašumus krasta kāpu aizsargjoslā vai meža zemēs,), Finanšu ministrijai tās jāanalizē ikgadējā informatīvā ziņojuma, izstrādes gaitā vai jāizstrādā konceptuālais ziņojums un, ja nepieciešams, atbilstoši normatīvo aktu grozījumi.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (tūkst. latu) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Nekustamā īpašuma pārreģistrācija zemesgrāmatā uz Salacgrīvas novada pašvaldības vārda tiks segta no Salacgrīvas novada pašvaldības budžeta līdzekļiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās Satiksmes ministrija, Salacgrīvas novada dome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

27.06.2016. 10:13 1286

T.Rasnača

67028193, tamara.rasnaca@sam.gov.lv